# אקסטרמדורה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הקהילה האוטונומית של אֶקְסְטְרֵמָדוּרָה
Comunidad Autónoma de Extremadura

(לפרטים נוספים) | (לפרטים נוספים)

שפה רשמית | ספרדית
עיר בירה | מרידה
נשיא | חואן קרלוס רודריגס איברה
הכרזת אוטונומיה | 26 בפברואר 1983
שטח - סה"כ - % משטח ספרד | במקום ה-5 בספרד 41,634 קמ"ר 8.2%
אוכלוסייה - סה"כ (2003) - % מהאוכלוסייה - צפיפות | במקום ה-13 בספרד 1,073,050 2.6% מאוכלוסיית ספרד 25.77 אנשים לקמ"ר
סימול גאוגרפי | EX
אתר אינטרנט רשמי | http://www.juntaex.es

אקסטרמדורה היא קהילה אוטונומית במערב ספרד, על גבול פורטוגל. היא גובלת בקסטיליה ולאון בצפון, בקסטיליה-לה מנצ'ה במזרח ובאנדלוסיה בדרום. אקסטרמדורה היא האזור העני ביותר בספרד. רוב תושביה עוסקים בחקלאות.

## [עריכה] היסטוריה

ההיסטוריה של אקסטרמדורה היא ראי של ההיסטוריה של ספרד. ראשיתה ביישובים איבריים קדומים, שנכבשו בידי הקרתגנים. לאחר מכן כבשו את האזור הרומאים; שטחה של אקסטרמדורה התחלק בין הפרובינקיות היספניה בייטיקה ולוזיטניה. בתקופה זו הייתה העיר המרכזית אמריטה אאוגוסטה (Emerita Augusta), מרידה של היום; כן הוקמו נורבה קייסרינה (קסרס) ופקס אאוגוסטה (בדחוס). לפי אחת ההשערות, מקור שמו של האזור בתקופה זו: Extrema Durii - סופו של נהר הדואורו.

בתקופה המוסלמית עלתה חשיבותה של בדחוס, ששימשה בירתה של ממלכת טאיפה חשובה. בזמן הרקונקיסטה הייתה אקסטרמדורה אזור ספר בין הנוצרים למוסלמים. מלכי קסטיליה הנוצרים כבשו אותה בהדרגה בסוף המאה ה-12 ובחצי הראשון של המאה ה-13.

במאה ה-15 אקסטרמדורה הייתה זירה של קרבות עזים בין ממלכת קסטיליה לפורטוגל שניסתה להשתלט על שטחים ממנה. קרבות אלה הגיעו לשיאם במלחמת הירושה הקסטיליאנית על ירושת הנרי הרביעי מלך קסטיליה שמת בדצמבר 1474, בין חואנה בתו ואיזבל אחותו. אצילי אקסטרמדורה ומלך פורטוגל תמכו בנסיכת קסטיליה חואנה שהייתה נשואה למלך פורטוגל אך יריבתה איזבל נצחה. קרבות נוספים נערכו באזור כשפורטוגל הכריזה עצמאות מממלכת ספרד ב-1640, ומאוחר יותר גם במלחמת הירושה הספרדית. במלחמה זו הפורטוגלים כבשו חלקים מאקסטרמדורה, אך אלה הושבו לספרד בשלום אוטרכט תמורת שטחים באזור אורוגוואי של היום.

בסוף המאה ה-18 סופח החלק המזרחי של אקסטרמדורה לפרובינציית טולדו. בתחילת המאה ה-19 הובילו שוב ניגודי אינטרסים בין ספרד לפורטוגל למלחמה: הברית שנכרתה בין פורטוגל לצרפת של נפוליאון הביאה לפרוץ מלחמת התפוזים. מאוחר יותר התרחשו באזור חלק מקרבות מלחמת העצמאות הספרדית נגד נפוליאון.

במאה ה-20 אקסטרמדורה שקעה במיתון כלכלי. תוכנית בדחוס משנת 1952 ניסתה לפתח את החקלאות באזור באמצעות הפניית מי הגוודיאנה להשקייה.

אקסטרמדורה הפכה לקהילה אוטונומית ב-1983.

## [עריכה] גאוגרפיה

אקסטרמדורה מוקפת מרוב עבריה בהרים: הרי המערכת המרכזית בצפון (ספציפית הרי סיֶירה דה גָאטה וסיירה דה גרֶדוֹס), שלוחה של הרי טולדו במזרח והרי סיירה מורנה בדרום. בין הרכסים יש עמקים רחבים. ההרים תוחמים מישור גדול, שבחלקים רבים הופך לגבעות נמוכות. את המישור חוצים ממזרח למערב שני נהרות: הטחו והגוודיאנה, וכן יובלים רבים שלהם.

האקלים הוא ים-תיכוני עם אלמנטים יבשתיים, שממתנת אותו ההשפעה מהאוקיאנוס האטלנטי. הקיץ יבש, וממוצע הטמפרטורה מעל 25 מעלות. החורף מתון; בחודש ינואר הטמפרטורה הממוצעת היא 6 מעלות. יש בין 400 ל-600 מ"מ משקעים בשנה.

## [עריכה] דמוגרפיה

מפת אקסטרמדורה

באקסטרמדורה יש 1,073,000 תושבים, כ-2.5% בלבד מאוכלוסית ספרד. היא אחד מהאזורים דלילי האוכלוסין ביותר בספרד: כ-25 תושבים לקמ"ר. בשנות ה-70 בלטה מגמה של הגירת צעירים לאזורים עשירים יותר של המדינה ולמדינות אחרות באירופה, וכן הגירה בתוך אקסטרמדורה מהאזורים הכפריים לערים. מגמה זו גרמה גם לירידה חדה בשיעורי הילודה. ההגירה התמתנה בשנות ה-80, ורבים מאלה שהיגרו למדינות אחרות חזרו לביתם.

### [עריכה] מקומות יישוב

מבחינה אדמיניסטרטיבית אקסטרמדורה מחולקת לשניים: פרובינציית בָּדָחוֹס, שבה מתגוררים כ-650 אלף איש, ופרובינציית קָסֶרֶס (400 אלף תושבים). הערים הגדולות בפרובינציית בדחוס הן בדחוס העיר (136,000 תושבים), מרידה (כ-50,000), אלמנדרלחו (Almendralejo, 28,000) וכן ויינואבה דה לה סרנה (Villanueva de la Serena, 25,000), שיוצרת גוש עירוני אחד עם דון בניטו. רבים מהיישובים בפרובינצייה זו מתרכזים סביב נהר הגוודיאנה.

הערים הבולטות בפרובינציית קסרס הן קסרס עצמה (85,000) ופּלָסֶנְסִיָה (40,000).

מקומות אחדים באקסטרמדורה נתנו את שמם לערים גדולות ביבשת אמריקה: טרוחיו (Trujillo, בפרו בין היתר), אלבורקרקה (Alburquerque, שובש לאלבוקרקי בניו מקסיקו), מדיין (Medellín, למשל בקולומביה) ועוד. מפורסם גם הכפר אלקנטרה (Alcántara), שנתן את שמו למסדר אלקנטרה בימי הביניים, ומסיבה כלשהי גם לסוג של בד שמשמש לספות.

## [עריכה] שפה

## [עריכה] אקסטרמדורים מפורסמים

רבים מהקונקיסטאדורים, כובשי אמריקה הלטינית, הם יוצאי אקסטרמדורה (בספרדית אקסטרמניוס, Extremeños); ביניהם:

- פרנסיסקו פיסרו, כובש פרו, נולד בטרוחיו
- פרנסיסקו דה אוריאנה, מכובשי פרו ומגלה האמזונס, נולד בטרוחיו
- הרנן קורטס, כובש מקסיקו, נולד במדיין
- הרננדו דה סוטו, מגלה ארצות, השתתף במסעות כיבוש שונים, נולד בעיירה חרס דה לוס קביירוס
- פדרו דה ולדיביה, מכובשי צ'ילה, נולד באזור בדחוס
- פדרו דה אלוורדו, מכובשי מרכז אמריקה, נולד בבדחוס
- באסקו נונייס דה בלבואה, מגלה ארצות, נולד בחרס דה לוס קביירוס

אישים בולטים נוספים שמוצאם באקטסרמדורה:

- הצייר פרנסיסקו דה סורבראן
- איש החצר מנואל גודוי

קהילות אוטונומיות של ספרד

קהילות אוטונומיות: אזור מורסיה · אנדלוסיה · אסטוריאס · אקסטרמדורה · אראגון · גליסיה · האיים הבלאריים · האיים הקנריים · ולנסיה · חבל הבסקים · לה ריוחה · נווארה · מדריד · קטלוניה · קנטבריה · קסטיליה-לה מנצ'ה · קסטיליה ולאון ערים אוטונומיות: סאוטה · מלילה |

מקור: http://he.wikipedia.org../../../%D7%90/%D7%A7/%D7%A1/%D7%90%D7%A7%D7%A1%D7%98%D7%A8%D7%9E%D7%93%D7%95%D7%A8%D7%94.html

קטגוריה: ספרד: קהילות אוטונומיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Aragonés
- العربية
- Asturianu
- Български
- Català
- Česky
- Cymraeg
- Deutsch
- Esperanto
- Español
- Eesti
- Euskara
- فارسی
- Suomi
- Français
- Galego
- Hrvatski
- Magyar
- Bahasa Indonesia
- Italiano
- 日本語
- ქართული
- Kernewek
- Latina
- Ladino
- Lëtzebuergesch
- Nederlands
- Occitan
- Polski
- Português
- Română
- Русский
- Svenska
- Tagalog